оперативна забрана съгласно Регламент (ЕО) No 474/2006. Агенцията предостави също така информация за плановете и исканията за допълнителна техническа помощ и сътрудничество, насочени към подобряване на административния и техническия капацитет на органите за гражданско въздухоплаване в трети държави, с цел да им бъде оказано съдействие за отстраняване на несъответствията с приложимите международни стандарти за безопасност в гражданското въздухоплаване. Държавите членки бяха приканени да отговорят на тези искания на двустранна основа, като координират действията си с Комисията и Агенцията. Във връзка с това Комисията отново подчерта ползата от предоставянето на информация на международната въздухоплавателна общност, по-специално чрез инструмента за партньорство за съдействие при прилагането на безопасността на въздухоплаването, предоставен от Международната организация за гражданско въздухоплаване (ИКАО), относно оказваната от Съюза и неговите държави членки техническа помощ на трети държави за повишаване на авиационната безопасност в целия свят.
 (9)
 Евроконтрол представи на Комисията и на Комитета на ЕС за авиационна безопасност актуализирана информация за състоянието на функцията на SAFA и ОТД, чрез която се подават сигнали за предупреждение, включително статистически данни за съобщенията, предупреждаващи за въздушни превозвачи, на които е наложена забрана.
 Въздушни превозвачи от Съюза
 (10)
 След като Агенцията анализира получената информация от проведените наземни инспекции на въздухоплавателните средства на превозвачи от Съюза и от стандартизационните инспекции, проведени от Агенцията, допълнена с информация от специалните инспекции и одити, проведени от националните въздухоплавателни органи, няколко държави членки предприеха определени мерки за правоприлагане, за които информираха Комисията и Комитета на ЕС за авиационна безопасност.
 (11)
 Държавите членки отново потвърдиха готовността си да предприемат необходимите действия, когато важна за безопасността информация показва наличието на непосредствени рискове за безопасността вследствие на неспазване на съответните стандарти за безопасност от страна на въздушни превозвачи от Съюза.
 Въздушни превозвачи от Армения
 (12)
 През юни 2020 г. с Регламент за изпълнение (ЕС) 2020/736 на Комисията (6) в приложение А към Регламент (ЕО) No 474/2006 бяха включени въздушни превозвачи от Армения.
 (13)
 На 15 април 2021 г. Комисията, Агенцията, държавите членки и представителите на Комитета за гражданско въздухоплаване на Армения (CAC) проведоха техническа среща, по време на която CAC предостави информация за своите надзорни дейности и за напредъка по плана за коригиращи действия, разработен през юли 2020 г. CAC предостави също така преглед на предизвикателствата, възникнали през последната година, информация за цялостното състояние на авиационната среда в Армения и пропуските, установени в различните области на отговорност на CAC, на които трябва да се обърне внимание.
 (14)
 Освен това по време на тази среща CAC представи подробно описание на изпълнението на коригиращи действия във връзка със забележките, направени по време на посещението на Съюза за оценка на място през февруари 2020 г., както и преглед на процедурата на CAC за управление на риска.
 (15)
 В този контекст CAC информира Комисията, че свидетелствата за авиационен оператор (САО) на въздушните превозвачи Atlantis European Airways и Mars Avia са били отнети и че са били сертифицирани новите въздушни превозвачи Fly Armenia Airways (САО No 070), Novair (САО No 071) и Shirak Avia (САО No 072). Тъй като CAC не е доказал достатъчна способност да